|  |  |
| --- | --- |
|  | |
| **Årstema 2023 med øget fokus på ” Børns undergrundsliv”** | |
| **Sammenhæng / læreplanstemaer**                    **Undertemaer** | I Børnekompasset arbejder vi ud fra et overordnet årstema med udgangspunkt i vores styrkede pædagogiske læreplan. Det overordnede årstema sætter rammen for et bredt pædagogisk læringsmiljø, der giver stuerne/husene mulighed for at tilrettelægge læringsmiljøer, der passer til de respektive børnegruppers sammensætning. I Børnekompasset vægter vi det gode børneliv med nærvær, livsglæde, kvalitet og udvikling. Vi giver børnene plads, tid og ro til at være børn, til at være unikke og til at udvikle sig i forskelligt tempo.  Vi prioriterer den fri børneinitierede leg, hvori børnene lærer at løse konflikter, forhandle, indgå kompromis og afstemme med hinanden, og vi guider og rammesætter legen i det omfang, det må være nødvendigt.  Vores pædagogiske tilgang er bl.a. inspireret af Lev Vygotsky’s læringsteori omkring *barnets nærmeste udviklingszone* og Per Schultz Jørgensens tanker om karakterdannelse og robusthed hos børn.  Vi vil i 2023 udover at fokusere på børns leg også være undersøgende og nysgerrige omkring børns undergrundsliv med inspiration fra Anette Bøje Kock.  Det pædagogiske opstår mellem det pædagogen vil og det barnet vil – det rum kan ikke forudses.  Teoretiske begreber sætter retning for vores arbejde, men uden at give anvisninger på- hvad der er det rigtige at gøre. Det kan ingen teori fortælle os.  Det kan kun via dialog/kontakten til barnet fortælle. Det er pædagogens opgave, at reflekterer og handle i situationen. ” jeg skal handle, selv om jeg ikke ved hvad jeg skal lige nu” det kræver et handleberedskab, der er praksisnært.  ”Jo mere vi vil kontroller børns dannelse jo mere kommer vi væk fra det, vi gerne vil børnene oplever” (Bent Madsen, Inklusions akademiet).  Vi vil for at komme nærmere på børns undergrundsliv spørge børnene – så vi lader børnenes stemme tæller højere. Vi vil lade børnene tage billeder af deres ynglingssteder og bruge dem som udgangspunkt i vores voksenplanlagte aktiviteter, dermed bliver det i højere grad børnenes selvforståelse og ikke pædagogernes, der er i fokus.  Det er vigtigt, vi er opmærksomme på det skjulte rum (undergrundsliv), der hvor børnene selv leger. Børn der ikke har tilegnet sig ”legekodex” endnu har brug for børnehjælp, derfor vil vi være opmærksomme på at ”træde på bremsen” som voksne – så børnene indbyrdes selv kan blomstre i fællesskab og leg.  I perioden januar 2023 – slut december 2023 vil vi have en øget opmærksomhed og nysgerrighed omkring ”Børns undergrundsliv!” Det overordnede årstema fokuserer gennemgående på læreplanstemaerne *Alsidig personlig udvikling,* da vi betragter denne udvikling som basis for den øvrige udvikling, samt *Social udvikling* i høj grad sker i samspil med andre. De fire øvrige læreplanstemaer vil vi have fælles fokus på i planlagte emneuger:  Fordelingen ser således ud:   * Januar – februar – marts 2023 m. fælles fokus uge 4-5: **Krop, sanser og bevægelse** * April – maj – juni 2023 m. fælles fokus i uge 19-20: **Kultur, æstetik og fællesskab** * Juli – august – september 2023 m. fælles fokus i uge 34-35-36: **Natur, udeliv og science** * Oktober – november – december 2023 m. fælles fokus i uge 45-46: **Kommunikation og sprog**   Der udarbejdes separate SMITTE-modeller for hvert af de fire undertemaer i Hjernen og Hjertet og dermed er med til at skabe et samlet overblik for alle. |
| **Målsætning** | Af *Bekendtgørelse om pædagogiske mål og indhold i læreplanstemaer[[1]](#footnote-1)* fremgår det bl.a. at ***Alsidig personlig udvikling***  *”drejer sig om den stadige udvidelse af barnets erfaringsverden og deltagelsesmuligheder. Det forudsætter engagement, livsduelighed, gåpåmod og kompetencer til deltagelse.”*  Det fremgår også at ***Social udvikling***  *”er udvikling af sociale handlemuligheder og deltagelsesformer og foregår i sociale fællesskaber, hvor børnene kan opleve at høre til, og hvor de kan gøre sig erfaringer med selv at øve indflydelse og med at værdsætte forskellighed. Gennem relationer til andre udvikler børn empati og sociale relationer.”*  Med udgangspunkt i ovenstående og inspireret af læreplansbeskrivelserne i nævnte bekendtgørelse, er det Børnekompassets mål gennem det overordnede årstema ,at sætte rammen for et læringsmiljø, der   * fremmer børns **engagement** og deltagelse, så børnene derigennem oplever fordybelse, selvrespekt, selvtillid og selvværd * bidrager til, at børnene gør sig væsentlige erfaringer med forskellige sociale positioner, som giver dem et grundlæggende demokratisk værdisæt, der udvikler og understøtter børnenes dannelse og **livsduelighed** * understøtter børnene i at udtrykke deres følelser og håndtere modgang og udfordringer hensigtsmæssigt uden at miste **gåpåmodet** * understøtte børnenes deltagelse i sociale fællesskaber, hvor de kan og tør deltage, hvor de oplever at **høre til**, og hvor de kan bidrage værdifuldt og relevant til fælles lege, aktiviteter og samvær * opfatter **forskellighed som en ressource** og understøtter muligheden for **deltagelse og medindflydelse** til fælles glæde og engagement * skaber relationer mellem det pædagogiske personale og børnene, der bygger på **ligeværd, forståelse og indlevelse**, hvilket medvirker til, at børnene får forståelse for andre og betydningen af handlen i fællesskabets og hinandens interesse * understøtter dannelsen af **relationer**, der er en væsentlig del af grundlaget for, at børnene lærer sig **empati** * understøtter børnenes daglige **trivsel** og sociale omgang med hinanden, men også bidrager til, at børnene får **erfaringer** med at begå sig i verden udenfor * understøtter børnenes lyst til at lege, udforske og eksperimentere og giver legen en central rolle, da **legen er grundlæggende for børns læring** |
| **Inklusion** | I vores pædagogiske arbejde tilrettelægger og udfører vi de inkluderende indsatser, der findes nødvendige for at tilgodese det enkelte barns trivsel, læring, udvikling og dannelse. Det gør vi med udgangspunkt i Tine Basse Fiskers inklusionsmodel[[2]](#footnote-2), der rummer tre niveauer; et forebyggende, et foregribende og et indgribende niveau.  Forebyggende indsatser er rettet mod flertallet af gruppen. De skaber betingelserne i institutionen og styrker børne-  **Forebyggende**  **Foregribende**  **Indgribende**  fællesskabet. F.eks. en grundlæggende pædagogisk linje eller en anti-mobbe-strategi.  Foregribende indsatser er rettet mod grupper uden udpegning af det enkelte barn. F.eks. danskundervisning til tosprogede børn og motorikgrupper.  Indgribende indsatser er specialiserede og rettet mod et specifikt barn, og kan være rettet mod adfærd såvel som trivsel og udvikling. F.eks. støttetimer, særlig stol og piktogrammer.  Vi bestræber os altid på at flytte de inkluderende indsatser så langt ud i cirklen som muligt med henblik på at gøre dem forebyggende. F.eks. kan piktogrammer til ét barn i stedet være piktogrammer til hele stuen og således gavne flere børns trivsel ved også at give dem overblik og struktur. |
| **Tiltag** | I Børnekompasset skaber vi et inspirerende, inddragende og trygt læringsmiljø med en mangfoldighed af udfoldelsesmuligheder. Det pædagogiske læringsmiljø rummer pædagogiske aktiviteter, leg og pædagogiske rutiner. Det er til stede hele dagen og tilrettelægges, så det tager hensyn til børnenes perspektiv og deltagelse, børnefællesskabet, børnegruppens sammensætning og børnenes forskellige forudsætninger. Dette gør vi bl.a. når vi:   * giver børnene mulighed for at engagere sig i leg og aktiviteter, der inviterer dem til at udfolde, udforske og erfare sig selv og hinanden på mange og nye måder * møder børnene med positive forventninger * giver børnene mulighed for at forfølge, engagere og fordybe sig i det, de er optagede af, så de også lærer at prioritere blandt mange mulige tilbud * introducerer børnene til forskellige måder at håndtere konfliktfyldte situationer og følelser på og giver dem mulighed for at eksperimentere med disse * giver børnene en grundlæggende erfaring med at indgå i, høre til og navigere i fællesskaber og en forståelse af demokrati og demokratiske processer * inviterer børnene til at udtrykke sig respektfuldt og anerkender deres perspektiver og oplevelser * giver plads til fordybelse * motiverer børnene til at undres, pirrer deres nysgerrighed, anerkender dem for deres fund, støtter dem i vedholdenhed og i deres innovative formåen * hjælper børnene med at mærke egne grænser og støtter dem i at turde gå egne veje og vælge til og fra * inviterer børnene til at være aktive i deres egen læring og udvikling, ved at give dem indflydelse og medbestemmelse på udformning af dagligdagen * giver børnene erfaring med at kunne bidrage værdifuldt og relevant * har en legende tilgang til læring * møder børnene med omsorg, tryghed, nærvær og tillid * synliggør overfor børnene, at situationer kan opfattes forskelligt, og lærer dem at sige ”pyt” * hjælper børnene til at få øjnene op for hinanden og opleve glæde ved at hjælpe andre * understøtter børnenes opbygning af relationer til andre børn, til det pædagogiske personale, til lokal- og nærmiljøet mm. * lærer børnene at mærke og skelne egne følelser, at kunne sætte sig ind i andres følelser og oplevelsesverden * prioriterer børnenes leg højt og giver den betydelig plads i dagligdagen * danner børnegrupper med rollemodeller, som børnene kan spejle sig i * understøtter børnenes deltagelse i legefællesskaber og rammesætter legen i det nødvendige omfang. * inddrager forældrene og vægter samarbejde og dialog * roser og dokumenterer **læringsprocessen** frem for det lærte; ”*Det kan du ikke endnu*”, ”*Du er meget koncentreret*” og ”*Du øver dig*” * er troværdige rollemodeller |
| **Tegn** | Tegn på at vi nærmer os de ønskede mål er, at børnene:   * deltager på eget initiativ, inviterer andre til at deltage og tager initiativ til selv at skabe * fordyber sig i leg og aktiviteter i længere tid * udviser tillid til egne evner * giver udtryk for deres følelser og regulerer sig selv i rimelig grad * udviser lyst til at lære at mestre noget nyt, øver sig og bakser med svære opgaver * omtaler sig selv og andre som en del af et eller flere fællesskaber * selv forsøger at løse opgaver, inden de beder om hjælp og i større grad søger hjælpen hos hinanden * venter på tur, afbryder ikke når andre snakker, viser hensyn * ikke bryder sammen over at fejle, tabe i spil, komme for sent til gyngen eller blive forbigået i ”dagens snyd”, men i stedet siger ”pyt” * tør prøve nyt og bevæge sig på ukendt grund * siger ”jeg vil selv” og ”det kan jeg selv” * tilbyder sin hjælp til andre * byder ind med idéer til dagligdagen og påtager sig ansvar for små opgaver f.eks. at tørre borde af eller feje * udviser forståelse for andres følelser og oplevelser bl.a. ved at sætte ord her på og/eller handle herudfra * handler i overensstemmelse med fællesskabets bedste, giver plads til andres ønsker og behov * er nysgerrige, undres, udforsker, eksperimenterer og stiller spørgsmål * opsluges af leg, inviterer andre med, ser nye muligheder og velkommer andres idéer |
| **Evaluering** | Arbejdsmåden med et overordnet årstema med fælles undertemaer og indholdet af dette specifikke årstema evalueres på personalemøde i december 2023 og til pædagogisk dag i januar 2024.    De fælles undertemaer evalueres i Hjernen og Hjertet på det førstkommende personalemøde efter et tema er afsluttet, medmindre personalemødet finder sted tæt her på. I et sådan tilfælde tilstræbes det, at undertemaet evalueres ved efterfølgende personalemøde, så de tegn, der kan tage tid om at manifestere sig, også med rimelighed kan blive vurderet og dermed gøre evalueringen mere brugbar. Under alle omstændigheder skal et undertema evalueres inden næste undertema påbegyndes.    Evalueringerne tager udgangspunkt i Børnekompassets evalueringskompas  (uddybet i vores styrkede læreplan på hjemmesiden; www.børnekompasset.dk) vore overvejelser går bl.a. på udbytte, udfordringer, succeser og temavalg, og f.eks. suppleres af praksisfortællinger, billeddokumentation og videoklip. |

1. BEK nr 968 af 28/06/2018, bilag 1 og bilag 2, <https://www.retsinformation.dk/forms/r0710.aspx?id=202350> [↑](#footnote-ref-1)
2. Fra artiklen *”Inklusionens grundbetingelser”* af Tine Basse Fisker, Cand.mag., ph.d. bragt i *Vera – tidsskrift for pædagoger* nr. 72 september 2015 s. 34-39 [↑](#footnote-ref-2)